ईशान किशन ने होल्डर को बेयरस्टो जैसे आउट करने की कोशिश की; टॉप मोमेंट्स
India vs West Indies (IND vs WI) 1st Test Match Moments Update, Follow India Vs West Indies Latest Photos and Video Updates on Dainik Bhaskar.भारत के लिए डेब्यू कर रहे 21 साल के यशस्वी जायसवाल ने शॉर्ट लेग पर बेहतरीन कैच पकड़ा। उनके कैच के बाद वेस्टइंडीज से डेब्यू करने वाले एलीक एथनाज को पवेलियन लौटना पड़ा।
भारत ने पहला टेस्ट तीसरे दिन ही पारी और 141 रन से जीत लिया। 171 रन बनाने वाले यशस्वी जायसवाल और मैच में 12 विकेट लेने वाले रविचंद्रन अश्विन टीम इंडिया के हीरो रहे। मैच के तीसरे दिन विराट कोहली का डांस देखने को मिले।
विकेटकीपर ईशान किशन ने जेसन होल्डर को जॉनी बेयरस्टो की तरह आउट करने का प्रयास किया। वहीं शुरुआती 2 दिनों में मोहम्मद सिराज और शुभमन गिल के डाविंग कैच और यशस्वी-ईशान को डेब्यू कैप मिलने जैसे मोमेंट्स देखने को मिले।
भारत ने पहला टेस्ट पारी और 141 रन से जीता। पढ़ें पूरी खबर...
आगे स्टोरी में हम मैच में तीनों दिन के टॉप मोमेंट्स जानेंगे। शुरुआत तीसरे दिन से करते हैं...
1. अचानक डांस करने लगे कोहली
भारत की पहली पारी घोषित होने के बाद वेस्टइंडीज अपनी दूसरी पारी में खेलने उतरा। कुछ ओवर्स का खेल होने के बाद ड्रिंक्स ब्रेक हुआ। ब्रेक में भारत के पूर्व कप्तान विराट कोहली मैदान पर डांस करते नजर आए। ब्रेक के दौरान स्टेडियम में गाने की धुन बज रही थी, इसे विराट ने एंजॉय किया और डांस करने लगे।
2. जब फील्ड पर ही लेट गए कोहली
दूसरे सेशन में वेस्टइंडीज पारी के दौरान विराट कोहली मैदान पर ही लेट गए। टीम इंडिया की फील्डिंग के दौरान उन्हें मैदान पर सोते देखा गया, जमीन पर रहने के दौरान विराट हंसते हुए भी नजर आए। विराट का मजाकिया अंदाज कैमरे में कैद हो गया और अब सोशल मीडिया पर तेजी से वायरल होने लगा है।
3. किशन ने होल्डर को दो बार चालाकी से आउट करने का प्रयास किया
वेस्टइंडीज की दूसरी पारी में भारत के विकेटकीपर ईशान किशन ने 2 बार जेसन होल्डर को स्टंप करने की कोशिश की। उनकी स्टंपिंग असफल रही, लेकिन इस प्रयास ने ऐशेज सीरीज में जॉनी बेयरस्टो के चर्चित स्टंपिंग विवाद की याद दिला दी।
4. यशस्वी जायसवाल ने लिया बेहतरीन कैच 
डेब्यूटांट यशस्वी जयसवाल ने एलिक एथनाज को आउट करने के लिए शानदार कैच पकड़ा। 37वें ओवर की दूसरी बॉल रविचंद्रन अश्विन ने गुड लेंथ पर फेंकी। एथनाज ने डिफेंड करने की कोशिश की। बॉल बैट के किनारे से लगकर शॉर्ट लेग पोजिशन पर खड़े जायसवाल के पास चली गई। यशस्वी ने शानदार रिफ्लेक्स दिखाते हुए बेहतरीन कैच पकड़ लिया। ये यशस्वी के टेस्ट करियर का पहला ही कैच है।
अब देखें शुरुआती 2 दिन के टॉप मोमेंट्स...
1. यशस्वी को रोहित, ईशान को कोहली ने दी डेब्यू कैप
भारत से 2 खिलाड़ियों ने वेस्टइंडीज के खिलाफ टेस्ट डेब्यू किया। 21 साल के ओपनिंग बैटर यशस्वी जायसवाल और 24 साल के विकेटकीपर बैटर ईशान किशन ने अपने करियर का पहला टेस्ट खेला। यशस्वी को कप्तान रोहित शर्मा और ईशान को दिग्गज बैटर विराट कोहली ने डेब्यू कैप सौंपी। जायसवाल और ईशान भारत से टेस्ट खेलने वाले 306 और 307वें खिलाड़ी बने।
2. सिराज ने पकड़ा फ्लाइंग कैच, नीचे गिरने में चोट लगी 
पहले दिन की पहली पारी में भारत के तेज गेंजबाज मोहम्मद सिराज ने वेस्टइंडीज के उप कप्तान जर्मेन ब्लैकवुड का शानदार फ्लाइंग कैच पकड़ा। इस कैच को पकड़ने में उन्हें चोट भी लगी। मोमेंट पहली पारी के 28वें ओवर में देखने को मिला। रवींद्र जडेजा ने फुलर लेंथ बॉल फेंकी, जिसे ब्लैकवुड ने मिड-ऑफ के ऊपर से मारना चाहा। ब्लैकवुड शॉट को मिस टाइम कर बैठे, मिड-ऑफ पर खड़े सिराज दौड़कर बॉल की तरफ आए और हवा में जम्प कर शानदार फ्लाइंग कैच पकड़ लिया।
सिराज कैच पकड़ने के बाद जब जमीन पर गिरे तो उनकी कोहनी में चोट लग गई। हालांकि, चोट ज्यादा गंभीर नहीं थी और वह फिर फील्डिंग करने के लिए खड़े हो गए। उन्होंने बाद में बॉलिंग की और जेसन होल्डर का अहम विकेट भी निकाला।
इम्पैक्ट: ब्लैकवुड 14 रन बनाकर आउट हुए। वह सेट लग रहे थे, लेकिन सिराज के बेहतरीन कैच ने उन्हें पवेलियन भेजा और विंडीज को संभलने का मौका नहीं मिला। उनके विकेट के बाद स्कोर 68 रन पर 4 विकेट हो गया।
3. शुभमन गिल का शॉर्ट लेग पर डाइविंग कैच
कैरेबियन पारी का आखिरी विकेट आर अश्विन ने ही लिया। उनकी गेंद पर शॉर्ट लेग पोजिशन पर खड़े शुभमन गिल ने आगे की ओर डाइव मारकर बेहतरीन कैच पकड़ा। 65वें ओवर की तीसरी बॉल अश्विन ने शॉर्ट ऑफ गुड लेंथ फेंकी। जोमेल वॉरिकन ने गेंद छोड़ने की कोशिश की, लेकिन बॉल उनके ग्लव्स से लगकर शॉर्ट लेग की दिशा में चली गई। वहां गिल ने आगे की ओर डाइव लगाई और बेहतरीन कैच पकड़ लिया।
इम्पैक्ट: जोमेल वारिकन एक रन बनाकर आउट हुए और वेस्टइंडीज की पारी 150 रन पर ही खत्म हो गई।
भारत-वेस्टइंडीज टेस्ट की ये खबरें भी पढ़ें...
IPL नहीं इंडियन क्रिकेट की सक्सेस हैं यशस्वी
यशस्वी जायसवाल ने भारत से डेब्यू टेस्ट में ही शतक लगाया और क्रिकेट की दुनिया को अपनी पहचान बता दी। यशस्वी 12 साल की उम्र में अपना क्रिकेट करियर बनाने के लिए उत्तर प्रदेश से मुंबई आए थे। 9 साल बाद उन्होंने भारत के लिए डेब्यू किया और पहले ही मैच में वेस्टइंडीज के खिलाफ 171 रन की मैराथन पारी खेल दी। पढ़ें पूरी खबर...
अश्विन भारत के तीसरे टॉप विकेट टेकर बने
भारत-वेस्टइंडीज पहले टेस्ट का तीसरा दिन रिकॉर्ड ब्रेकिंग रहा। इस दिन रविचंद्रन अश्विन की दमदार बॉलिंग और डेब्यूटेंट ओपनर यशस्वी जायसवाल की यादगार पारी ने कई रिकॉर्ड तोड़े। रिकॉर्ड तोड़ने के मामले में विराट कोहली भी पीछे नहीं रहे और एशिया से बाहर सबसे ज्यादा 50+ स्कोर करने वाले एशियाई बल्लेबाजों की सूची में भारतीय कोच राहुल द्रविड़ को पीछे छोड़ दिया। पढ़ें पूरी खबर...